รองนายกรัฐมนตรีและรัฐมนตรีว่าการกระทรวงพาณิชย์ ติดตามการค้าชายแดน ผลักดันการค้าในเขตพัฒนาเศรษฐกิจพิเศษมุกดาหาร – สปป.ลาว เพิ่มขึ้น
รองนายกรัฐมนตรีและรัฐมนตรีว่าการกระทรวงพาณิชย์ ติดตามการค้าชายแดน ผลักดันการค้าในเขตพัฒนาเศรษฐกิจพิเศษมุกดาหาร – สปป.ลาว เพิ่มขึ้นนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ พร้อมด้วยนายบุณยฤทธิ์ กัลยาณมิตร ปลัดกระทรวงพาณิชย์ นายอดุลย์ โชตินิสากรณ์  อธิบดีกรมการค้าต่างประเทศ และคณะผู้บริหารกระทรวงพาณิชย์  ลงพื้นที่จังหวัดมุกดาหาร เพื่อร่วมเปิดงานมหกรรมการค้าชายแดนและเขตพัฒนาเศรษฐกิจพิเศษมุกดาหาร – สะหวันนะเขต “สานสัมพันธ์การค้า เชื่อมโยงสองฝั่งโขง” รวมถึงการเยี่ยมชมพัฒนาเศรษฐกิจพิเศษสะหวัน – เซโน และรับฟังการบรรยายแนวทางการพัฒนาพื้นที่รองรับการเชื่อมโยงกับการคมนาคมขนส่งไทย – ลาว และการพัฒนาพื้นที่ควบคุมร่วมกัน (CCA) มุกดาหาร – สะหวันนะเขตไปยังเขตเศรษฐกิจพิเศษสะหวัน – เซโน สปป.ลาว ซึ่งถือเป็นที่จุดผ่านแดนสำคัญทำให้สามารถอำนวยความสะดวกในการผ่านด่านสินค้าได้เป็นอย่างดี โดยเฉพาะสินค้าจำพวกผลไม้แห้งที่นิยมมาผ่านด่านมุกดาหาร รวมถึงสินค้าอื่นๆ สำหรับการค้าชายแดนในส่วนของจังหวัดมุกดาหารในช่วง 7 เดือนของปี 2562 ตั้งแต่เดือนมกราคมถึงเดือนกรกฎาคม มีมูลค่า 13,871 ล้านบาท ติดลบร้อยละ 4.29 โดยสินค้าส่งออกสำคัญ ได้แก่ วงจรพิมพ์ สินค้าอุตสาหกรรมอื่นๆ เครื่องใช้ไฟฟ้าและส่วนประกอบ น้ำตาลทราย ผลิตภัณฑ์พลาสติก และผลิตภัณฑ์เหล็กและเหล็กกล้า เป็นต้น ส่วนสินค้านำเข้าสำคัญ ได้แก่ ทองแดงและผลิตภัณฑ์ ,เชื้อเพลิงอื่นๆ ,เครื่องรับวิทยุโทรศัพท์ โทรเลข โทรทัศน์ และส่วนประกอบและอุปกรณ์ยานยนต์ เป็นต้น